GiliGold/VAD_KnessetCorpus huggingface dataset:
יוסף אדלשטיין:  אז אנחנו היינו ערים, היינו ערים גם בתקופה של הדוח לקטע הזה של האכיפה המקבילה בינינו לבין זרוע העבודה, וזרוע העבודה שינתה את דפוס העבודה שלה והם עברו לאכיפה בעיצומים כלכליים
יוסף אדלשטיין:  אנחנו אוכפים באכיפה פלילית כך שלא יכול להיות שנאכוף את אותו נושא בשני סוגי אכיפה
יוסף אדלשטיין:  ולכן זרוע העבודה לקחה את התחומים שהיא מתמחה ועושה אכיפה שלהם, ואנחנו עושים את האכיפה שלנו
יוסף אדלשטיין:  ובמידה ואני תוך כדי האכיפה שלנו מוצא עבירות ששייכים אליהם, אנחנו מעבירים אליהם להמשך טיפול בתחומי העיסוק שלהם
יוסף אדלשטיין:  ובלי כל קשר אנחנו נמצאים בשיחות שותפות, לפני חודש שיחה די נרחבת עם ראש זרוע העבודה על מנת לשפר את הממשקים, כך שכל אחד יעשה את העבודה שלו בתחומים שלו, בתחומי האחריות שלו, על פי הסעיפים שהוא האחראי, ואף אחד לא דורך על הרגליים אחד של השני
אליהו מרידור: אני לחלוטין מבין, אין פה עניין חלילה של אגו ושאחד ידרוך על הרגליים של השני, אני רק אומר האם קיים איזשהו מנגנון שבעטיו הם דואגים לאכיפה שהעובד יקבל את המגיע לו, אבל כשמתברר שמדובר בשוהה בלתי חוקי, אז השאלה אם הוא מתלה את השבת הגזל לאחר השלמת הטיפול שלך? זאת אומרת אם יש ממשק כזה שקושר את השלמת הטיפול שהוא התחיל בסיום הטיפול שאמור לעבור אליך? כי מרגע שהוא כבר יקבל את המושב, אותו נגזל, בהנחה שהוא אמור לעבור לטיפול שלך, אין לו אינטרס באמת לבוא ולהקיש בדלתות המשרדים שלך ולהגיד שלום אני כאן, בואו תטפלו בי, תאכפו את הנוכחות שלי
יוסף אדלשטיין: אז אני אחדד ואני אתן לך דוגמא
יוסף אדלשטיין:  אנחנו יכולים לאכוף, אנחנו אוכפים, את שוק הפיקדון למשל, והגעתי למעסיק ומצאתי שהוא לא הפקיד לו את הכסף לקופה, כי אנחנו נבדוק כמה כסף הופקד, ומצאנו שהוא לא הפקיד את הכסף אבל הוא ניכה משכרו את זה
אליהו מרידור: עבירה כפולה
יוסף אדלשטיין: נכון, אז הוא לקח ממנו את הכסף ולא הפקיד אותו
יוסף אדלשטיין:  אז סכום כזה, אנחנו במקביל לאכיפה שלי על סעיפי החוק שאני אוכף, חוק עובדים זרים וחוק כוח אדם, אני מעביר את הנקודה הזאת לאכיפה של זרוע העבודה שתממש את הסמכות שלה לגבי הניכויים בתלוש השכר
יוסף אדלשטיין:  אז יש בינינו שיתופי פעולה ואנחנו עובדים בהדדיות בקטעים האלה
יוסף אדלשטיין:  ואם הם מוצאים, למשל, הם הגיעו למעסיק ובדקו את תלושי השכר וראו שלא שילמו לו שכר מינימום או שעשו לו ניכויים שלא כחוק, ובמקביל גם תנאי המגורים שלו לא הולמים, אז הם מעבירים אליי את הסעיף הזה ואני ממשיך לעסוק באכיפה כנגד הסעיפים שבאחריותנו
יוסף אדלשטיין:  אז יש בינינו שיתופי פעולה וככה זה עובד
אליהו מרידור: זו לא הייתה שאלתי אדוני
אליהו מרידור:  אני שואל, כשמגיעה המקבילה שלך לטיפול בעובד זר שכספו נגזל ממנו בצורה כזו או אחרת, והיא רוצה לטפל בזה, והמעסיק אומר אוקיי הבנתי הנה הכסף הייתה אי הבנה התבלבלנו בשמות או לא משנה מה
אליהו מרידור:  והיא מגלה תוך כדי שהעובד הזר הזה הוא עובד שנמצא פה ללא אשרה חוקית
אליהו מרידור:  האם היא מתנה את סיום הטיפול בהשבת הגזל בכך שאתה מסיים לדון בתיקו ומחליט לגבי עתידו? זה מה שאני שואל
יוסף אדלשטיין: קשה לי לענות לך, אדוני, על השאלה הזאת
יוסף אדלשטיין:  אני יכול לבדוק
יוסף אדלשטיין:  אני לא בקיא אז אני לא רוצה- - -
אליהו מרידור: אז אנחנו נקבע שבע"ה באחד הדיונים הבאים נקיים דיון שגם אתה וגם המקבילה שלך תיקחו בו חלק, אנחנו נקיים גם פגישה מקדימה ונראה איזה מנגנון נכון יהיה לבנות שנסגור כמה שיותר פרצות
אליהו מרידור:  כי מצד אחד, אין ספק שעובד שנגזל, לא משנה מה מעמדו, חייבים לעשות איתו צדק, הוא חייב לקבל את מה שמגיע לו
אליהו מרידור:  ומצד שני, אם תוך כדי זה מסתבר שהשהות שלו כאן היא לא חוקית, גם בזה צריך לטפל וזה חייב להיות בכפיפה אחת
אליהו מרידור:       בהנחה והגעת למסקנה שהשהות שלו פה אינה חוקית אבל אתה כרגע לא אוכף אותה, ותנאי המגורים שלו לא הולמים, אז בוודאי שגם בזה צריך לטפל
אליהו מרידור:  כי כל זמן שהוא בתוך גבולות מדינת ישראל היחס אליו חייב להיות על פי הסטנדרטים המקובלים אצלנו, שזה בהומניות, בחמלה, ברגישות חברתית, ולא להתנכר לאף נשמה ולא משנה מה המעמד שלה אם היא חוקית או לא
יוסף אדלשטיין: נכון, לכן ציינתי שאנחנו אוכפים את הקטע של זכויות העובדים, גם החוקיים וגם הלא חוקיים, כי אני בהחלט חושב שגם אם הוא עובד בלתי חוקי אנחנו צריכים לפעול כנגדו בסעיף של האי חוקיות, אבל אנחנו לא צריכים לעודד את המעסיק להתעמר בו ולגזול ממנו את הזכויות שלו
אליהו מרידור: לחלוטין אתה צריך
יוסף אדלשטיין: לגבי השאלה הנוספת שלך לגבי מעסיקים זרים, אז אנחנו אוכפים את ההעסקה, כנגד מפעיל העסק אם הוא חוקי או לא חוקי, אנחנו לא אוכפים את סעיף חוק עובדים זרים
אליהו מרידור: אוקיי, ואתה חושב שנכון יהיה?
יוסף אדלשטיין: אני לא יודע, צריך לבדוק איך זה מסתדר בהיבט המשפטי
יוסף אדלשטיין:  אני לא רוצה לזרוק פה סתם דברים באוויר
אליהו מרידור: מנהלת הוועדה תציין את זה בפניה
יוסף אדלשטיין: אז כמו שהצגתי, יש לנו בתוך זרוע ההרחקה יש את כל הנושא של התיאום הקונסולרי, תיאום הטיסות על מנת- - -
שירה עבו: סליחה יוסי יש לך נתון כמה יצאו מרצון ב-2022?
אליהו מרידור: סליחה, קודם כל אני מבקש לא להתפרץ ולהימנע מקריאות ביניים, שנית, אתם נרשמתם לזכות דיבור אז אתם תקבלו זכות דיבור, וגם כשמישהו משתמש בזכות הדיבור שלו זה רק אחרי שהוא מציג את שמו ואת הנסיבות שבעטיין הוא נמצא איתנו כאן כדי שזה שייכנס לפרוטוקול
יוסף אדלשטיין: אני ברמת העיקרון אציג פה מספר נתונים, אם יש משהו שעדיין תרצו לשאול, תרשמו ואם לא הצגתי את זה, בסוף תשאלו ואני בשמחה אענה, ואם לא מה שצריך אני יכול להשלים
יוסף אדלשטיין:      אז זה בעיקרון המבנה של המנהל שאני עומד בראשו
יוסף אדלשטיין:  זו דוגמה למרחב מבצעי שלי, וכזה כמו שציינתי יש ארבעה כאלה, בכל מרחב כזה יש גוף שעוסק במעסיקים, גוף בזרים, גוף אכיפה וגוף המודיעין שהם מתכללים את כל הפעילות בכל אחד מארבעת המרחבים המבצעיים שישנם היום בארץ
יוסף אדלשטיין:      אני אציג לכם פה תרשים זרימה איך מבוצעת פעילות אכיפה
יוסף אדלשטיין:  אז כפי שאתם רואים בקובייה מימין יש לנו מספר מקורות שמזינים אותנו במיידעים לגבי שהייה בלתי חוקית, או לגבי הערכה לשהייה בלתי חוקית
יוסף אדלשטיין:  זה גם מערך מודיעין שאנחנו מפעילים, גם כל מיני כאלה שאנחנו מקבלים פסיקות של בתי משפט, שהם ערערו על החלטה כזו או אחרת ובית המשפט דוחה את העתירה אז המידע מגיע אלינו
יוסף אדלשטיין:  כל מיני זרים שמגישים בקשות בלשכות האוכלוסין לקבל מעמד כזה או אחר, אז ברגע שהם נדחים, אז כל המידע הזה נצבר אצלנו ונכנס למאגר המודיעין ועל פי זה נבנית תוכנית עבודה
יוסף אדלשטיין:      ברגע שאנחנו פוגשים את הזר, אז כפי שאתם רואים אנחנו עושים לו בדיקת חוקיות
יוסף אדלשטיין:  האם הוא חוקי? האם הוא שוהה פה כחוק או לא כחוק וכן הלאה
יוסף אדלשטיין:  אם מצאנו בנקודת הזמן בבדיקה שהוא שוהה כחוק אז אנחנו משחררים אותו, ואם לא, אז כפי שאתם רואים הוא הולך במעוין שמאלה והוא מתחיל תהליך
יוסף אדלשטיין:  ברגע שאנחנו בודקים את החוקיות בשטח, זו בדיקה ראשונית
יוסף אדלשטיין:  אנחנו מעבירים אותו לעיכוב ואז אנחנו עושים לו שימוע עם מתורגמן בשפתו על מנת להבין לעומק האם באמת הוא לא חוקי ביודעין או שבתום לב, או שהמעסיק פיטר אותו ולא הודיע לו, יש כל מיני מקרים ותגובות
אליהו מרידור: אתם יורדים לרזולוציה לבדוק את אורחות חייו, את מקום מגוריו, לראות עד כמה הוא מוברג עד כמה הוא מתנהג כמי שמנסה לטשטש את העובדה שהוא נמצא פה באופן בלתי חוקי?
יוסף אדלשטיין: כן, אנחנו יורדים, באמת עושים שימוע נרחב לזר, ובכוונה אני מדגיש, זה נעשה בשפה שהוא מבין
אליהו מרידור: באופן מתועד אדוני?
יוסף אדלשטיין: אנחנו כרגע בונים חדרים שבו השימוע יתועד יצולם ויוקלט
יוסף אדלשטיין:  כרגע יש פרוטוקול מסודר שבו נרשמים כל הדברים של הנתין הזר, והוא יכול להעלות כל מה שהוא רוצה
אליהו מרידור: מה מעכב אותכם מלהשלים את הביצוע של ההליך הזה?
יוסף אדלשטיין: זה בשלבי סיום
אליהו מרידור: יופי
אליהו מרידור:  כי בעיניי שימוע שמתקיים כלפי מי שאין לו עניין שבאמת יתקיים השימוע הזה, הוא ינסה לטשטש את קיום ואותנטיות של השימוע, במיליון דרכים, ואנחנו צריכים לצמצם את זה
יוסף אדלשטיין: אז אני אומר, אנחנו כבר בשלבי הסיום של הפרויקט הזה, יש כבר חלק מהחדרים שהותקנו כבר, בשלבי סיום, ואת כל השימועים נעשה בצורה מסודרת ומוקלטת על מנת שהתיעוד יישמר
אליהו מרידור: עם פרטי זיהוי?
יוסף אדלשטיין: בדרך כלל כשאנחנו מעכבים נתין זר, אם יש לו מסמכים אנחנו בודקים את המסמכים, אם אין לו מסמכים אנחנו מתשאלים אותו
יוסף אדלשטיין:  וברגע שהוא מגיע אלינו לשלוחה לעיכוב, אנחנו גם עושים לו בדיקה של טביעת אצבע- -
יוסף אדלשטיין: - -אם אין לו טביעת אצבע, אנחנו עושים לו המחשה של טביעת האצבע על מנת שהוא יהיה בתוך המערכת
יוסף אדלשטיין:  אז מי שהגיע ויש לו כבר טביעת אצבע אנחנו מזהים אותו כבר יותר בקלות, ומי שלא נכנס למאגר
יוסף אדלשטיין:      לאחר השימוע שהוא די נרחב, ממונה ביקורת הגבולות שהוא בעל הסמכות מקבל את ההחלטה האם הוא יכול לשחרר אותו בתנאים כאלה ואחרים, אולי להסדיר את מעמדו מחדש, או שהוא מועבר למשמורת
יוסף אדלשטיין:  ברגע שהוא מחליט לעבור למשמורת הוא חותם על צו משמורת והוא מועבר למשמורת, המשמורת מבחינתנו זה מתקן גבעון שהוא בחסות שרות בתי הסוהר, ואדוני בטח יבקר שם בהמשך
אליהו מרידור: ביקרתי בגדרות במהלך סיור שלי עם נציגת השב"ס, אבל הגענו לשם כבר בסוף היום והייתי חייב לחזור לדיון, אבל קבעתי איתה שנחזור לשם
יוסף אדלשטיין: אנחנו נבקר שם, נראה שם את התהליך בפנים איך זה הולך
אליהו מרידור: שאלה לגבי הזיהוי, מה הסיבה שלא מתבצעת הרכשה בשלב מקדים, בממשק הראשון שיש לאותו נתין עם מדינת ישראל?
יוסף אדלשטיין: אז אני אומר ככה, ברמת העיקרון כל מי שהגיע לפה כעובד זר בהגדרה, ברגע שהוא מגיע לנתב"ג בכניסה שלו מבוצעת לו הרכשה ביומטרית
יוסף אדלשטיין:  לגבי תיירים אין לנו סמכות, יש את חוק הביומטריה שהוא עומד להסתיים
אליהו מרידור: אני מכוון את השאלה שלי בין היתר, לעניין אוכלוסייה שמגיעה בהסתננות יבשתית?
יוסף אדלשטיין: כל מי שמגיע שאנחנו פוגשים אותו בנקודה כזו או אחרת- - -
אליהו מרידור: מגיעים אליכם לקבל אשרת שהייה או לבקש בקשת שהות בנסיבות- - -
יוסף אדלשטיין: אני אסביר
יוסף אדלשטיין:  כל מי שמגיע למדינת ישראל שלא דרך מעבר גבול רשמי חוקי, הוא לכאורה הסתנן למדינת ישראל
יוסף אדלשטיין:  הוא יכול להסתנן בכל מיני דרכים, דרך הים, דרך ירדן, דרך מצריים
יוסף אדלשטיין:  ברגע שהוא הסתנן אנחנו לכאורה לא יודעים שהוא הגיע
יוסף אדלשטיין:  אבל ברגע שאני פוגש אותו בפעם הראשונה אנחנו עושים לו הרכשה דבר ראשון
יוסף אדלשטיין:  זאת הפרוצדורה
יוסף אדלשטיין:  ברגע שפגשתי מישהו אנחנו עושים לו את ההרכשה
אליהו מרידור: נפלא, זאת הייתה השאלה שלי
אליהו מרידור:  אתה וכל אחד מגורמי האכיפה שהם לאו דווקא בשביל לאתר את השוהים הבלתי חוקיים כדי להוציא אותם, זאת אומרת, זה מגיע לקופת חולים או שמגיע להגיש תלונה במשטרה כי גנבו לו את האופניים, או כי הגיע לבקש מעמד של פליט, באותו תהליך יש מי שיודע לבצע הרכשה ולסנכרן את זה אליך?
יוסף אדלשטיין: כל הפעולות שנמצאות תחת רשות האוכלוסין וההגירה, גם הוא הסתנן והוא בא להגיש בקשת מקלט, ברגע שהוא הגיש את בקשת המקלט, התהליך הראשוני זה רישום והרכשה
יוסף אדלשטיין:  לגבי קופת חולים זה לא במנדט שלנו, יש להם עולם תוכן אחר שאנחנו יכולים לדבר עליו בהזדמנות אחרת
אליהו מרידור: בסופו של יום אנחנו מדינה אחת עם כמה ממשקים פוטנציאלים שיש לכל שוהה כאן עם מוסדות המדינה או מוסדות שהם מתוקשרים עם גורמי אכיפה כאלה ואחרים
אליהו מרידור:  אני אומר, אתם יודעים כשאתה נוחת בסין, נחתי בסין באחת הפעמים לא יכולתי לבצע שום מהלך לפני שחויבתי לרכוש סים קארד שהייתי צריך להטמיע אותו בבקרה של נציג שלהם, כדי שידעו לנטר את המיקום שלי ואת הפעולה שלי מסביב לשעון
אליהו מרידור:  עכשיו, אנחנו לא סין אני מבין את זה לחלוטין, אבל עדיין, כמדינה ריבונית שמנסה להיאבק במאבק לא פשוט מול הסתננות של אנשים, מחובתנו לנטר את פעולותיהם ולדעת על עצם קיומם
אליהו מרידור:       גם אם אנחנו אומרים שאנחנו מבקשים מכם להישאר, אנחנו רוצים לעודד כרגע איזשהו מהלך כלל עולמי שאנחנו חלק ממנו לקלוט פליטי מלחמה
אליהו מרידור:  אם אנחנו הבאנו אותכם, יש פליטים מאוקראינה שאנחנו מימנו את התהליך, אנחנו הבאנו אותם, אני מבקש שיתבצע איזשהו תהליך הרכשה כדי שאנחנו נדע, כשפוגשים אותו בעוד X תקופה, בנסיבות אחרות, לדעת מי הוא, מה הוא, באילו נסיבות הוא הגיע
אליהו מרידור:  לוודא שהוא לא חי בזהות שאולה
אליהו מרידור:  זה הצעד האלמנטרי שמדינה ריבונית חייבת להיות קנאית לביצוע שלו
יוסף אדלשטיין: אני אמשיך אדוני, לאחר שהעברנו את השוהה הבלתי חוקי שעבר את כל התהליכים למשמורת, יש בתוך המשמורת ערכאת שיפוט שנקראת בית הדין למשמורת שהיא ערכאה מבקרת את הפעילות שלי האם היא נעשתה על פי דין או לא על פי דין, ובית הדין למשמורת רשאי לקבל החלטה שהוא משחרר את הנתין בתנאים כאלה ואחרים, עם התייצבות אצלי, עם הפקדת ערבות, אם הוא השתכנע שהוא יצא לבד מהארץ או דברים כאלה- - -
אליהו מרידור: איך מורכב הגוף הזה?
יוסף אדלשטיין: זה גוף של משרד המשפטים, אלו דיינים של משרד המשפטים
אליהו מרידור: אוקיי, אנחנו נקיים דיון על זה בנפרד
יוסף אדלשטיין: יש את בית הדין למשמורת שזה בתוך הכלא בשלב הראשוני, ויש את בית הדין לערערים שזה איסטנציה, ערעור של בית הדין- - -
אליהו מרידור: או המשך טיפול במידה ושחררו אותו ואתה רוצה לפנות
אליהו מרידור:  הבנתי
יוסף אדלשטיין: ברגע שבית הדין אישר משמורת, כמו שאמרתי זרוע ההרחקה שציינתי אותה בשקף הקודם היא מתחילה לפעול באופן מידי, לתאם לו טיסה מול הקונסולרי, להוציא לו מסמכי נסיעה וכל מה שצריך על מנת להטיס אותו כמה שיותר מהר מהארץ
יוסף אדלשטיין:  לפי מה שהזכרתי לאדוני בפגישה שלנו, אנחנו כרגע הולכים להפעיל את הנוהל של גביית הוצאות ההרחקה מהזר, גם זה ייכנס לתוך התהליך
אליהו מרידור: מבורך
יוסף אדלשטיין: אלו נתוני כוח אדם של המנהל
יוסף אדלשטיין:  אנחנו בשנה וחצי האחרונות ירדנו באופן משמעותי בכמות כוח האדם, היום אנחנו בכמות כוח אדם די מצומצמת
יוסף אדלשטיין:  כפי שאדוני רואה, יש לנו היום רק בצוותי אכיפה רק 54 עובדים, יש כל מיני סיבות שאם אדוני ירצה אנחנו נגע בהם
יוסף אדלשטיין:  יש לנו תומכי אכיפה שזה כמו זרוע הרחבה, מתקן יהלום, כל מיני גופים שנותנים את ההשלמה לקטע של האכיפה על מנת להוציא את הזר
יוסף אדלשטיין:  יש לנו את מתקן יהלום שאדוני גם כן יבקר שם
אליהו מרידור: בנתב"ג?
יוסף אדלשטיין: בנתב"ג, נכון
יוסף אדלשטיין:  ויש גם גופים שמבצעים אכיפה מנהלית כנגד חברות
יוסף אדלשטיין:  יש לנו גם יחידה קטנה של תקינות קשר שבודקת את תקינות הקשר בין זוגות מעורבים, אז כל זה בתוך תחום הפעילות שלנו
אליהו מרידור: אותנטיות?
יוסף אדלשטיין: כן האותנטיות
יוסף אדלשטיין:  יש לנו את יחידת מבקשי המקלט שבודקת את כל בקשות המקלט של מי שנמצא פה בארץ והגיש בקשה, ויש לנו יחידה שמטפלת ברישום במתן רישיונות לכל אוכלוסיית המסתננים מבקשי המקלט שיושבת בבני ברק
אליהו מרידור: כמה הייתה כוללת מצבת כוח האדם שלכם עד לפני הקיזוז?
יוסף אדלשטיין: עוד 100 פלוס אנשים
אליהו מרידור: זאת אומרת הגעתם ל-400 בערך
יוסף אדלשטיין: 378 משהו כזה
אליהו מרידור: אוקיי והיום אנחנו עומדים על 285
יוסף אדלשטיין: בסוף בשקף האחרון באתגרים, אני אגע בכל מיני נקודות
יוסף אדלשטיין:      אלו קצת נתונים כללים לגבי הזרים ששוהים באופן בלתי חוקי לפי חלוקה
יוסף אדלשטיין:  יש כאלה שהגיעו לפה כעובדים זרים חוקיים והפכו להיות בלתי חוקיים שאדוני ראה את זה גם בהצגה של ענבל
יוסף אדלשטיין:  יש את התיירים ויש את אוכלוסיית המסתננים
יוסף אדלשטיין:  יש פה אוכלוסייה די נרחבת של שוהים בלתי חוקיים שאנחנו אמורים לטפל ולאכוף כנגדה, אלו אתגרים בהחלט לא פשוטים
קריאה: למה המסתננים נמצאים באזור של הלא חוקיים? אתם נותנים להם אשרות
יוסף אדלשטיין: אנחנו נותנים להם רישיון שהייה אבל הוא לא קיבל פה מעמד, הוא נמצא בשהייה זמנית מתוקף החלטה
יוסף אדלשטיין:  זה לא רישיון שהייה מבחינתנו, ברגע שתיגמר ההגנה הזו או אחרת תיגמר האכיפה
קריאה: כתוב על הרישיון שזה רישיון שהייה
יוסף אדלשטיין: נכון, כתוב שזה רישיון שהייה, זה לא מעמד
אליהו מרידור: בואו נגדיר את זה, נבאר
אליהו מרידור:  אני מניח שאתם מבינים את זה לפחות טוב כמוני אם לא יותר
אליהו מרידור:  יש כמה סטטוסים, יש שוהה חוקי שהגיע לכאן על פי הזמנת המדינה ברצון וקיבל אשרת שהייה ועבודה גם
אליהו מרידור:  יש שוהה שמראש הגיע לכאן ללא אשרה
אליהו מרידור:  יש שוהה שהגיע לכאן עם אשרה אבל היום האשרה הזאת כבר לא בתוקף, ויש שוהה שהגיע לכאן ללא אשרה והמדינה בנסיבות כאלה ואחרות נתנה אישור שהייה בדיעבד, זאת אומרת היא לא אומרת הזמנתי אותך, רציתי אותך, ביקשתי אותך, אלא היא אומרת לו אני מכירה בנוכחות שלך, אני לא אוכפת כרגע מסיבות כאלה ואחרות את העובדה שאתה נמצא פה כמסיג גבול, ואני מציינת את העובדה שאני מכירה את הנסיבות שבעטיין אתה כאן, ושאני מסכימה בינתיים שתהייה כאן באמצעות הנפקה של אותה תעודה
אליהו מרידור:  אני מניח שלא חידשתי כלום, אני מניח שגם ביארתי את זה נכון מר אדלשטיין?
יוסף אדלשטיין: כן
קריאה: להוציא נקודה אחת שבבתי המשפט המדינה לא בדיוק אומרת את זה כך
יוסף אדלשטיין: אנחנו לא מרחיקים אותם
יוסף אדלשטיין:  הרי תראי לכאורה כל מי שהגיע לפה ולא חשוב מאיפה, מסרי לנקה, מהודו וכו', מגיש לי בקשת מקלט, אז הוא מקבל רישיון שהייה
שירה עבו: אבם הם לא כלולים בחלק , אין פה התייחסות לכלל מבקשי המדינה?
אליהו מרידור: לכל הפחות אם אתם חוצים את הגבולות, תאמרו את שמכם ואת הגוף שאתם מייצגים אותם
אליהו מרידור:  לכל הפחות כדי שנדע עם מי דיברנו וכדי שזה יירשם בפרוטוקול
אליהו מרידור:  ואני מבקש גם להימנע מזה עד כמה שניתן
אליהו מרידור:  אני מבין את מה שאתם אומרים, אני מודע לעובדה שקיים דיסוננס בין היחס של בתי המשפט לתגובה הבין-משרדית ולרשויות האכיפה, וזה נושא שאין ספק שמחייב התייחסות ותיאום ציפיות, ולוודא שאנחנו מסתכלים דרך אותה כוונת על אותה מטרה
אליהו מרידור:  כרגע, הסטטוס הוא כפי שהסברתי אותו, ובטוח שאתם חשופים לו ומכירים אותו, אין פה שום דיסוננס בין מה שמר אדלשטיין הסביר לבין איך שאני ביארתי את הסיווגים
יוסף אדלשטיין: אני אציג קצת נתונים לגבי הפעילות שלנו בשנים האחרונות
יוסף אדלשטיין:  כפי שאתם רואים, אלו מספר המורחקים לפי שנים במדינת ישראל, שזה כל האוכלוסייה שהורחקה במדינת ישראל
יוסף אדלשטיין:  אתם רואים שבשנת 2021 יש ירידה, זה בגלל תקופת הקורונה שגם היו כל מיני אתגרים של טיסות ובעיות של קליטה של נתינים בכל העולם אז הייתה ירידה
יוסף אדלשטיין:  בשנת 2022, לכאורה, חזרנו לפעילות שהייתה אמורה להיות פעילות שגרתית, אבל נתבקשנו לסייע לרשות במשבר הדרכונים, אז חצי שנה אנחנו נרתמנו וצמצמנו באופן משמעותי את כמות האכיפה וסייענו למדינת ישראל בכל הנושא של הדרכונים
אליהו מרידור: שאגב בפרזנטציה שהם ערכו לנו בוועדת הפנים, לא הוזכר אפילו לא בדל של סיוע מצידכם כלפיהם
אליהו מרידור:  אני שם את זה בפרוטוקול כי אני איתם בשיח לא פשוט, והעובדה שאתה מדבר עליה כרגע, היא לא מנת חלקם של מי שהסביר את האילוצים שבעטיים יש עיכוב בהנפקת דרכונים
יוסף אדלשטיין: אז אני יכול לעדכן את אדוני יושב הראש, אני במהלך 2022 פתחתי מתקן בבני ברק שהוא מתקן לכאורה ששם אני מטפל במבקשי המקלט, והסבתי אותו למתקן להנפקת דרכונים זמניים במשך חצי שנה- -
אליהו מרידור: הבנתי
אליהו מרידור:  עדן, תציין את זה בבקשה לוועדת הפנים לדיון
יוסף אדלשטיין: - -בנוסף לזה, הגברתי את המפעל להנפקת דרכונים בירושלים והקמתי שם עם עובדים שלי, שהם עובדי אכיפה את המשמרת השנייה על מנת להכפיל ביותר- - -
אליהו מרידור: סינפת אותם לארבל?
יוסף אדלשטיין: נכון
יוסף אדלשטיין:  פתחתי משמרת שניה בארבל והכפלתי את כמות הדרכונים היומית שיוצרה, באמצעות העובדים שלי, שלקחתי, הסעתי אותם מהאכיפה
יוסף אדלשטיין:  זה גם כן במשך שבעה חודשים
יוסף אדלשטיין:      אלו נתוני ההרחקה, אנחנו נעבור שקף ואדוני יראה פחות או יותר את הפילוחים של מדינות יעד ההרחקה
יוסף אדלשטיין:  אנחנו רואים שמזרח אירופה בשנים האחרונות די דומיננטית בקצב ההרחקה
יוסף אדלשטיין:  יש פה, מה שנקרא, פילוח של אירופה אסיה אפריקה וצפון אמריקה
יוסף אדלשטיין:  אדוני רואה שהרוב זה כל הנושא של ההגירה הבלתי חוקית שהגיעה מאירופה וממזרח אירופה בעיקרון
יוסף אדלשטיין:      שאלת לגבי היוצאים מרצון, על הנתונים של היוצאים מרצון בשנים האחרונות
יוסף אדלשטיין:  גם בתקופת הקורונה לא הפסקנו את הפעילות והשתדלנו לאיפה שאפשר להוציא וכל מדינה שהסכימה לקבל, ועשינו בדיקות PCR וכל מיני בדיקות על מנת שנוכל להוציא אותם, ואכן אני חושב שעשינו עבודה די טובה בקטע הזה
יוסף אדלשטיין:  וגם בשנת 2022 אנחנו מנסים לחזור לפעילות
קריאה: כמה יצאו ברצון בשנת 2022? אני לא רואה פשוט
יוסף אדלשטיין: 2,988
אליהו מרידור: אני ממש מצטער, יש פה משהו שאני קצת הלכתי איתו לאיבוד
אליהו מרידור:  אתה אומר לי שממדינות מאזור אירופה ככל אירופה בשנת 2018 הרחקתם 6,937 שוהים בלתי חוקיים?
אליהו מרידור: מאיפה באירופה?
יוסף אדלשטיין: מאוקראינה- - -
אליהו מרידור: כולם אוויריים? כולם הגיעו באשרת תייר?
יוסף אדלשטיין: כן כולם הגיעו באשרת תייר
יוסף אדלשטיין:  ברשותך אדוני אנחנו תכף בעוד איזה שקף או שנים- - -
אליהו מרידור: כי אני לא מצליח להבין איך מאפריקה- - -
יוסף אדלשטיין: אני תכף אסביר לאדוני, נעבור עוד שני שקפים למבקשי המקלט ואז אנחנו נחדד את הסוגייה הזאת
אליהו מרידור: אוקיי
יוסף אדלשטיין: זה הפילוח של היוצאים מרצון
יוסף אדלשטיין:  הנה אנחנו עוברים לבקשות המקלט, וכפי שאדוני רואה, הייתה לנו עלייה מטורפת בכמות מגישי הבקשות מ-2015-2018
יוסף אדלשטיין:  אלו כמויות לא סבירות שכל ארגון מתקשה להתמודד איתו
יוסף אדלשטיין:  מה שקרה זה שזיהינו שהגיעו לפה מגיאורגיה ומאוקראינה כמויות
אליהו מרידור: אני פשוט המום
אליהו מרידור:  אני מודע להסתננות השקטה שבעיניי, ואני אומר את זה לפרוטוקול, הרסנית הרבה יותר מהסתננות מאפריקה, הרבה יותר הרסנית ומסוכנת
אליהו מרידור:  אבל א' לא שיערתי שזה בכמות כזו גדולה
יוסף אדלשטיין: אם אדוני יוכל להסתכל בשקף, בכוונה הבאתי את המספרים
יוסף אדלשטיין:  אדוני יראה שבשנת 2015 היו לנו 704 בקשות של אוקראינה, ב-2016 זה קפץ ל-6,800 ב-2017 ל-7,700
יוסף אדלשטיין:  אותו דבר בתחום הגיאורגים
יוסף אדלשטיין:  736 ל-3,600 אלו מספרים שהמדינה- - -
אליהו מרידור: בקשות המקלט מגיעות תמיד בעקבות האיתור של אותם שוהים? או שהם מגיעים ומראש מצהירים?
יוסף אדלשטיין: לא, אני אסביר לאדוני
יוסף אדלשטיין:  לצערי, האוכלוסיות האלה מנצלות לרעה את מנגנון של מבקשי המקלט במדינת ישראל
יוסף אדלשטיין:  הם הבינו שכשהם מגישים בקשות מקלט, ככל שכמות הבקשות גדלה יותר, אני לא יכול לגדול בכוח אדם בקצב דומה, ולכן משך זמן הטיפול הולך ומתארך
יוסף אדלשטיין:  בכל התקופה הזאת שהוא הגיש בקשת מקלט ואני עדיין לא בחנתי אותה, הוא נשאר פה, עובד, מרוויח כסף ושולח הביתה
אליהו מרידור: מזעזע, לא פחות מזעזע
אליהו מרידור:  אני אשאל אותך שאלה אדוני, הבנת את שאלתי?
אליהו מרידור: באיזה נסיבות הם מגיעים לסיטואציה שבה הם מבקשים מקלט?
יוסף אדלשטיין: הם מגיעים לפה אדוני, מכוון על ידי חברות ועל ידי עורכי דין
יוסף אדלשטיין:  היו לנו מצבים שהם היו מגיעים לנתב"ג
יוסף אדלשטיין:  אוטובוס חיכה להם עם עורך דין, כל האוטובוס מנתב"ג היה מגיע אליי ליחידה להגיש בקשות מקלט
אליהו מרידור: זאת אומרת הם נכנסים לפה בשער תייר, לא מחכים שהתקופה תפוג, בהיותם תיירים בני יומם או בשבוע הראשון, הם מטיילים טיפה בים המלח, ואז מגיעים אליך, שלום, אנחנו מבקשים מקלט?
יוסף אדלשטיין: נכון, ואני חייב לבדוק את הבקשה לפני שאני יכול להרחיק אותו
יוסף אדלשטיין:  לתת לו תשובה, הוא יכול לערער וכן הלאה
יוסף אדלשטיין:  ולכן, אדוני, כחלק מההתמודדות הזו הבנו שאנחנו צריכים למצוא דבר מה נוסף שנוכל להתמודד איתו
יוסף אדלשטיין:  לכן, בסיוע של משרד החוק ומשרד המשפטים, לאחר עבודת מטה ובסיוע של היועץ המשפטי וביישום של היועץ המשפטי לממשלה, הכרזנו על אוקראינה ועל גיאורגיה ולאחר מכן גם על רוסיה כמדינות בטוחות
יוסף אדלשטיין:  המשמעות היא שקיצרנו באופן משמעותי- - -
אליהו מרידור: את תהליך הדיון בכלל
יוסף אדלשטיין:  ולכן בשנת 2017 כשהתחלנו להכניס אותם בנוהל מזורז, דחינו המון בקשות ולכן אתה רואה- - -
אליהו מרידור: באילו נסיבות כן אישרתם?
יוסף אדלשטיין: כשלמישהו יש לו נסיבות שעומדות באמנה, והוא מוכיח שהוא באמת נרדף פוליטית או מגדרית, אז הכרנו
יוסף אדלשטיין:  אבל רובם באים לפה בשביל לעבוד
אליהו מרידור: אני שואל שאלה
אליהו מרידור:  יש לנו נציג או שוטר מבקרת הגבולות?
יוסף אדלשטיין: לא ,אני מייצג את כולם
אליהו מרידור: מגיע לפה תייר ממדינה שהיא בעלת פוטנציאל לא פה מבחינתנו, להישארות בארץ
אליהו מרידור:  האם אנחנו מבצעים איזשהו נוהל שבו הם צריכים למלא מראש למי הם הגיעו? באילו נסיבות הם הגיעו? מה הסיבה שהם הגיעו? לכמה זמן הם הגיעו? אצל מי הם מתארחים? מהם בתי המלון שהם שוהים? הוכחת הזמנת חדרים בבתי מלון בתשלום?
יוסף אדלשטיין: אני אומר לאדוני ככה
יוסף אדלשטיין:  אולי זיו נציג משרד החוץ יוכל להרחיב, ישנן מדינות שיש להן פטור מוויזה להגיע למדינת ישראל
אליהו מרידור: עזבתי את הוויזה
יוסף אדלשטיין: הוויזה היא חלק מהבקרה
יוסף אדלשטיין:  עד שנת 2014, תקן אותי אם אני טועה, כל המדינות גיאורגיה, רוסיה, אוקראינה, היו מחויבות בוויזה, ואז ברגע שהוא מחויב בוויזה הוא צריך לבוא לקונסוליה, וצריך להצהיר אם יש לו בית, יש לו דירה ואז הקונסול היה מחליט- -
אליהו מרידור: מכיר
יוסף אדלשטיין: - -ברגע שפטרו אותו מוויזה, המפגש הראשון שלי איתו זה פה בנתב"ג
אליהו מרידור: השאלה שלי היא האם אנחנו יודעים בעודם במטוס לחלק להם את אותו נייר שבו הוא צריך לציין זה אני, זה מספר הדרכון שלי, לפה אני מגיע, זו המטרה, זה משך הזמן שאהיה
אליהו מרידור:  להודיע לו, אתה פטור מוויזה, אתה מראש נכנס בלי ויזה, קח בחשבון שבאופן רנדומלי הבקרים שלי יבקשו לראות הוכחה בדבר התצהיר שלך
אליהו מרידור:  תראה לי בבקשה לאיזה מלון אתה מגיע, תראה לי בבקשה איך שילמת בעבור השהייה במלון
אליהו מרידור:  רשום פה יום אחד כניסה, אני לא פוגש את ההשלמה לשהות של שבועיים שלך פה
אליהו מרידור:  להבין
אליהו מרידור:  אני רואה כרטיס כניסה ואני לא רואה כרטיס עזיבה מהארץ
אליהו מרידור:      כי אני משוכנע שחלק מאוד גדול מהם לא כזה מתוחכם
אליהו מרידור:  עם כל ההדרכות שהוא עובר, בקר גבול שלנו יודע להסתכל לו בעיניים ועם שאלה אחת מרתיעה הוא מתחיל לגמגם, הוא מגיע לאיזשהו חדר צדדי, מבינים מה קורה, אנחנו מונעים ממנו להתאמץ ולהגיע ללשכה שאתם מפעילים לטובת הגשת בקשה
אליהו מרידור:  באותו רגע הוא עולה למטוס וחוזר לארץ המוצא שלו, יבין אותו אחד ויספר לחבריו ולבני משפחתו שהתהליך במדינת ישראל לא כל כך משתלם, כי ה-risk הוא גבוה
יוסף אדלשטיין: אדוני, ברשותך, שאלה נכונה
יוסף אדלשטיין:  אם אדוני ימתין עוד ארבע דקות אנחנו נמתין להצלבה של השאלה של אדוני
אליהו מרידור: סליחה
יוסף אדלשטיין: אז אני אומר, לכן אדוני, לאור הטיפול בנוהל המהיר של האוקראינים והגיאורגים, אדוני ראה ב-2018 את כמות ההרחקות שכל מי שנדחה במקום, ישר פעלו להרחיק אותו, ולכן יש את הפיק הגדול הזה בשנים האלה, כי מי שנדחה, דאגנו להרחיק אותו
אליהו מרידור: סליחה שאני מתעכב איתך, כי בעיניי, אם אנחנו יודעים לבנות מנגנון כזה, אחנו נחסוך לך כל כך הרבה טרטורים וצורך בכוח אדם, עדיין אתה תהיה חייב עוד תוספת משמעותית של כוח אדם, כי הרי לא כל מי שמגיע באשרת תייר מוכוון להגיע אליך לבקש מקלט
אליהו מרידור:  אם הוא ייתפס אז הוא יכול גם להגיד
אליהו מרידור:  יש את אלה שהם אומרים אני תייר ואני רוצה להתנהג כמו תייר ואני פשוט איטמע
יוסף אדלשטיין: אנחנו בסך הכל בשאיפה, אנחנו בסך הכל מדינה שחפצת חיים, רוצה כלכלה, רוצה תיירות ואנחנו מעודדים את התיירות, לא את התיירות הזאת, כן?
אליהו מרידור: איך אנחנו מוציאים את הבוץ מהתבן? אנחנו מאפיינים את אמיתות כוונותיו
אליהו מרידור:  אני מנסה רק לצמצם את החשיפה שלנו
אליהו מרידור:  הרי מהרגע שהוא הגיע לארץ הוא עבר את ביקורת הגבולות
אליהו מרידור:  זה סיפור שמתחלק לשניים
אליהו מרידור:  או כי הוא מגיע אליך ומבקש מקלט, או שהוא מתוחכם יותר ופשוט נטמע בתוך האוכלוסייה
אליהו מרידור:  הואיל וצבע עורו אינו מסגיר אותו, והרבה פעמים הוא נטמע עם אנשי שמארץ מוצאו אבל נמצאים כאן באופן חוקי ותושבותי